**adatkezelési és adatvédelmi szabályzat**

**2020. január 1.**

**Tartalomjegyzék**

[**1.** **Bevezetés** 2](#_Toc512775418)

[**2.** **A Szabályzat célja és hatálya** 2](#_Toc512775419)

[**3.** **Fogalmak** 3](#_Toc512775420)

[**4.** **Az adatkezelés általános elvei a Társaságnál** 4](#_Toc512775421)

[**5.** **Az adatvédelemmel kapcsolatos szervezeti kérdések** 6](#_Toc512775422)

[**6.** **Adatbiztonság** 7](#_Toc512775423)

[**7.** **A Társaság által végzett egyes adatkezelési tevékenységek** 8](#_Toc512775424)

[**8.** **Az érintettek jogai és a Társaság kötelezettségei az érintettek jogai érvényesítésének elősegítésével kapcsolatban** 11](#_Toc512775425)

[**9.** **Adatvédelmi incidensek kezelése** 13](#_Toc512775426)

[**10.** **Záró rendelkezések** 16](#_Toc512775427)

# **Bevezetés**

A **Fátrai Stílus Korlátolt Felelősségű Társaság** (a továbbiakban: **Társaság** vagy **Fátrai**)a jelen Adatkezelési és Adatvédelmi Szabályzatot bocsátja ki annak érdekében, hogy megfeleljen az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (**GDPR**) rendelkezéseinek.

**Adatkezelő**

|  |  |
| --- | --- |
| Név | **Fátrai Stílus Korlátolt Felelősségű Társaság** |
| Székhely | **1054 Budapest, Alkotmány u. 18.** |
| Cégjegyzékszám | **01-09-892727** |
| E-mail cím | **info@fatrai.hu** |
| Az Adatkezelő képviselője | **Fátrai Krisztina ügyvezető igazgató (“Ügyvezető”)** |
| A Képviselő e-mail címe | **info@fatrai.hu** |
|  |  |

# **A Szabályzat célja és hatálya**

Jelen Szabályzat célja, hogy az Adatkezelő eleget tegyen a GDPR 24. cikkében foglalt azon kötelezettségének, hogy megfelelő belső adatvédelmi szabályokat fogad el azon technikai és szervezési intézkedések részeként, amelyek biztosítják, hogy a Társaság a személyes adatkezelési tevékenységeket a GDPR-el és más adatvédelmi tárgyú jogszabályokkal, így az információs önrendelkezési jogról és az információszabadságról szóló 2011. évi CXII. törvénnyel összhangban végzi.

Jelen Szabályzat kibocsátásával a Társaság célja az, hogy biztosítsa az adatkezelési tevékenységek jogszerű nyilvántartását és adminisztrációját, az adatbiztonság megfelelő szintjét és hogy az általa kezelt személyes adatokat megvédje a jogosulatlan hozzáféréstől és kezeléstől, a véletlen vagy jogellenes megsemmisítéstől vagy elvesztéstől.

## **Tárgyi hatály**

A jelen Szabályzat rendelkezései vonatkoznak a Társaság által végzett összes olyan adatkezelési tevékenységre, függetlenül az adatkezelés helyétől, amelynek során a Társaság a GDPR által meghatározott személyes adatok kezelését végzi.

## **Időbeli hatály**

A jelen Szabályzat 2018. május 25. napjától kezdődően mindaddig alkalmazandó, amíg azt a Társaság kifejezetten hatályon kívül nem helyezi vagy újabb azonos tárgyú szabályzatot bocsát ki, mely a korábbi szabályzatot hatálytalanítja.

# **Fogalmak**

A jelen Szabályzatban használt gyakoribb kifejezések az alábbi jelentéstartalommal rendelkeznek:

|  |  |
| --- | --- |
| Személyes adat: | egy azonosított vagy azonosítható természetes személyre vonatkozó bérmely információ, így különösen a név, azonosító szám, helymeghatározó adat, online azonosító |
| Érintett: | jelenti az azonosított vagy azonosítható természetes személy, akinek a személyes adatát kezelik |
| Adatkezelés: | a személyes adatokon végzett bármely művelet, így különösen a gyűjtés, rögzítés, tárolás, megváltoztatás, felhasználás, hozzáférhetővé tétel, törlés stb. |
| Adatkezelő: | az a személy vagy hatóság, amely önállóan vagy másokkal együtt a személyes adatok kezelésének célját és eszközeit meghatározza |
| Adatfeldolgozó: | az a személy vagy hatóság, amely az adatkezelő nevében személyes adatokat kezel |
| Adatvédelmi incidens: | a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi |
| NAIH: | “Nemzeti Adatvédelmi és Információszabadság Hatóság”, a magyarországi felügyeleti hatóság, amely felelős a GDPR végrehajtásának és alkalmazásának ellenőrzéséért |
| GDPR: | az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) |
| Munka törvénykönyve: | a munka törvénykönyvéről szóló 2012. évi I. törvény mindenkor hatályos változata |
| Infotv.: | az információs önrendelkezési jogról és az információszabadságról szóló 2011. évi CXII. törvény mindenkor hatályos változata |
| Munkavállaló: | az a természetes személy, aki munkaviszonyban áll a Társasággal és a Társaságnak munkabérért munkát végez |
| Számviteli törvény: | a számvitelről szóló 2000. évi C. törvény mindekor hatályos változata |
| Art.: | az adózás rendjéről szóló 2017. évi CL. törvény mindenkor hatályos változata |
|  |  |
|  |  |

# **Az adatkezelés általános elvei a Társaságnál**

A Társaság törekszik a személyes adatok jogszerű és tisztességes kezelésére és csak az alkalmazandó jogszabályokkal, így különösen a GDPR-ral és az Infotv-vel összhangban kezel személyes adatokat. A Társaság az alábbi elveket követi az adatkezelés során. Amennyiben a jelen Szabályzat nem határoz meg különös szabályt az adott adatkezelési tevékenység vonatkozásában, úgy az adatkezelési tevékenységet ezen elvek alapján kell végezni.

## **Jogszerűség, tisztességes eljárás és átláthatóság**

Személyes adat kizárólag abban az esetben kezelhető, ha az alábbi feltételek valamelyike teljesül:

1. az érintett hozzájárulását adta személyes adatainak egy konkrét célból történő kezeléséhez,
2. az adatkezelés olyan szerződés teljesítéséhez szükséges, amelyben az érintett az egyik fél, ideértve a szerződés megkötése érdekében tett lépéseket (tárgyalások, ajánlattétel stb.),
3. az adatkezelés a Társaságra vonatkozó jogi kötelezettség teljesítéséhez szükséges, különösen de nem kizárólagosan a Munka Törvénykönyvében, a Számviteli törvényben vagy az Art-ban meghatározott kötelezettségeket,
4. az adatkezelés a Társaság jogos érdekeinek érvényesítéséhez szükséges, feltéve, hogy a Társaság által elvégzett érdekmérlegelési teszt alapján az érintett érdekei, alapvető jogai vagy szabadságai nem éveznek elsőbbséget.

A Társaság a személyes adatoknak a GDPR 9. cikke szerinti különleges kategóriáit csak abban az esetben kezeli, ha az adatkezelés munkahelyi egészségügyi célokból, a munkavállaló munkavégzési képességének felmérésére vagy egészségügyi, egészségbiztosítási ellátás céljából szükséges.

A Társaság nyilvántartást vezet az általa végzett adatkezelési tevékenységekről a GDPR 30. cikk (1) bekezdése szerinti tartalommal. A nyilvántartás minta a jelen Szabályzat 1. sz. melléklete.

Amennyiben a Társaság valamely adatkezelési tevékenységhez adatfeldolgozót vesz igénybe, a Társaság az adatfeldolgozóval kötött szerződésben biztosítja, hogy az adatfeldolgozó a Társaság utasításai alapján és az alkalmazandó jogszabályokkal összhangban végzi az adatkezelési tevékenységet.

Amennyiben a Társaság valamely adatkezelési tevékenységet más adatkezelő nevében végez, a Társaság az ilyen adatkezelési tevékenységet az adatkezelő utasításai és az adatkezelővel kötött olyan szerződés rendelkezései szerint végzi, amely meghatározza az adatkezelés tárgyát, időtartamát, jellegét és célját, a személyes adatok típusát és az érintettek kategóriáit, valamint a felek kötelezettségeit és jogait.

A Társaság az általa adatfeldolgozóként vezetett adatkezelési tevékenységekről a GDPR 30. cikk (2) bekezdése szerinti tartalommal nyilvántartást vezet. A nyilvántartás minta a jelen Szabályzat 2. sz. melléklete.

## **Célhoz kötöttség, korlátozott tárolhatóság, adattakarékosság**

A Társaság kizárólag meghatározott, egyértelmű és jogszerű célból kezel személyes adatot. Az egyes adatkezelések céljait a jelen Szabályzat 7. fejezete tartalmazza.

A Társaság törekszik arra, hogy az adatkezelési tevékenység céljának megvalósulásához szükséges legminimálisabb mértékű személyes adatot gyűjtsön.

A Társaság az általa gyűjtött személyes adatokat csak korlátozott, az adatkezelés céljának eléréséhez szükséges ideig vagy az alkalmazandó jogszabály által előírt megőrzési ideig tárolja. Amennyiben az adatkezelés célja megvalósult vagy az adott adatkezelési tevékenység jogszerűtlennek bizonyul, a Társaság gondoskodik a személyes adat haladéktalan törléséről.

## **Integritás és bizalmas jelleg**

A Társaság a személyes adatok megfelelő biztonságának biztosítása érdekében széleskörű technikai és szervezési intézkedéseket alkalmaz.

A biztonság érdekében tett intézkedéseket a jelen Szabályzat 6. fejezete tartalmazza.

## **Az érintett jogai érvényesítésnek előmozdítása**

A Társaság az érintettek különböző kategóriáit megfelelő tájékoztatással látja el annak érdekében, hogy megítélhessék, hogy az adott adatkezelési tevékenység jogszerű-e.

A jelen Szabályzat 8. fejezete szabályozza, hogy mely intézkedéseket kell megtenni az érintettek adatvédelemmel kapcsolatos megkeresései nyomán.

# **Az adatvédelemmel kapcsolatos szervezeti kérdések**

A Társaság adatvédelmi rendszerének meghatározásáért és az ehhez kapcsolódó feladatok ellátásáért és kötelezettségek teljesítéséért a Társaság Ügyvezetője felelős. A Társaság Ügyvezetője felelős azért, hogy ellenőrizze és biztosítsa a jelen szabályzatnak és az adatvédelem Társaságnál kialakított rendszerének való megfelelést.

## **Adatvédelmi tisztviselő**

A Társaság a GDPR 37. cikk (1) bekezdése alapján nem köteles adatvédelmi tisztviselőt kijelölni. A jelen Szabályzat kibocsátásakor a Társaságnál nem működik kijelölt adatvédelmi tisztviselő.

A Társaság ugyanakkor, mérlegelése alapján kijelölhet adatvédelmi tisztviselőt az érintettek adatvédelemmel kapcsolatos jogai érvényesítésének fokozottabb elősegítése érdekében. Ebben az esetben, a Társaság adatvédelemmel kapcsolatos szervezeti rendszerét és a jelen Szabályzatot felül kell vizsgálni.

## **Az Ügyvezető adatvédelemmel kapcsolatos feladatai**

Az Ügyvezető felelős a Társaság adatvédelemmel kapcsolatos alábbi feladatainak ellátásáért:

1. a Társaság által kezelt személyes adatok megfelelő védelméhez szükséges technikai, szervezési és személyi feltételek biztosítása;
2. az adatkezelési tevékenységek rendszeres felülvizsgálata során feltárt, a személyes adatok kezelésével kapcsolatban felmerült hiányosságok és hibák kiküszöbölése, a jogszerűtlen gyakorlatok megszüntetése;
3. az adatvédelemmel kapcsolatos szükséges szabályzatok, eljárásrendek kibocsátása, nyilvántartások vezetése;
4. vizsgálat, kivizsgálás elrendelése, különösen adatvédelmi incidens esetén;
5. a Társaság adatkezelési tevékenységei nyilvántartásának vezetése;
6. az érintettek jogai érvényesítésének előmozdításához szükséges feltételek biztosítása;
7. a NAIH-val történő zavartalan kapcsolattartás biztosítása, különösen az adatvédelmi incidensek NAIH részére történő bejelentése.

# **Adatbiztonság**

A Társaság az adatbiztonság megfelelő szintjének biztosítása érdekében az alábbi szervezési és technikai intézkedéseket alkalmazza.

## **Hozzáférés korlátozás és hozzáférési szintek**

Kiindulásként a Társaság biztosítja, hogy a munkavállalói és közreműködői (pl. megbízottak) csak olyan személyes adatokhoz férjenek hozzá, amely feltétlenül szükséges a munkaköri feladatai vagy tevékenysége ellátásához. Azon munkavállalók és közreműködők, akik személyes adatokhoz férnek hozzá, titoktartási kötelezettség alatt állnak, illetve titoktartási kötelezettséget vállaltak.

Amennyiben a Társaság munkavállalója észleli, hogy valamely személyes adatkezelési tevékenységet nem a jelen Szabályzattal összhangban végeznek, különösen ha feltételezett, lehetséges vagy tényleges adatvédelmi incidensről szerez tudomás, köteles ezt haladéktalanul, de legkésőbb a tudomásra jutástól számított 24 órán belül jelenteni az Ügyvezetőnek.

## **Fizikai védelem**

A papír alapon tárolt személyes adatok vonatkozásában a Társaság az alábbi védelmi intézkedéseket alkalmazza:

* a személyes adatot, zárható szekrényben a Társaság székhelyén olyan irodában tárolják, amely zárható és tűz ellen védett,
* csak azon munkavállalók nyithatják ki a szekrényt, akik a személyes adatokhoz jogosultak hozzáférni,
* a munkavállaló, aki a papír alapon tárolt személyes adattal dolgozik, nem hagyhatja a dokumentumot felügyelet nélkül, amennyiben az asztalától távozik, az iratot el kell zárnia és a munkanap végén vissza kell helyeznie a zárt szekrénybe.

Amennyiben a papír alapon tárolt személyes adattal kapcsolatban az adatkezelés célja megvalósult, a papír alapú másolatot meg kell semmisíteni.

## **Informatikai védelem**

Azon személyes adatok vonatkozásában, amelyeket elektronikus formában tárolnak (pl. szerveren, számítógépen vagy okostelefonon), a Társaság az alábbi védelmi intézkedéseket alkalmazza:

* az olyan eszközök, amelyeket személyes adatok kezelésére használnak, a Társaság tulajdonát képezik,
* a számítógépen tárolt adatokhoz (beleértve a személyes adatokat) csak személyhez rendelt belépési azonosítóval (legalább felhasználónévvel és jelszóval) lehet hozzáférni, a jelszavakat rendszeresen, illetve minden szükséges esetben megváltoztatják,
* a szerveren tárolt adatokhoz csak személyhez rendelt azonosítóval lehet hozzáférni,
* az adatvesztést a Társaság rendszeres mentéssel és archiválással akadályozza meg,
* az informatikai eszközök és a szerver vírusvédelemmel van ellátva,
* a Társaság a személyes adatokat számítástechnikai rendszerekkel védi a jogosulatlan hozzáféréssel szemben.

# **A Társaság által végzett egyes adatkezelési tevékenységek**

A Társaság által végzett egyes adatkezelési tevékenységeket a jelen fejezet részletesen szabályozza.

Az adatkezelés helye:

1054 Budapest, Alkotmány u. 18. fszt. 1.

Személyes adatok továbbítása: azon címzetteket (különösen az adatfeldolgozókat), amelyeknek a Társaság személyes adatokat továbbít, a jelen Szabályzat 3. sz. melléklete tartalmazza.

Amennyiben a Társaság az adott adatkezelési tevékenységet azon jogalap alapján végzi, hogy az adatkezelés a Társaság jogos érdekeinek érvényesítéséhez szükséges, a Társaság Érdekmérlegelési tesztet végez, melynek eredményét a jelen Szabályzat 4. sz. melléklete tartalmazza.

A Társaság az általa végzett adattovábbításokról az Infotv. 15. § (2) bekezdése szerinti nyilvántartást vezet, a nyilvántartás minta a jelen Szabályzat 5. sz. mellékletét képezi.

## **Személyes adatoknak az Európai Unió területén kívüli országba továbbítása**

A Társaság nem továbbít személyes adatot az Európai Unió területén kívüli országba, illetve ilyen országban bejegyzett vagy működő szervezethez.

## **Fátrai Krisztina egyéni vállalkozó által tartott tanfolyamokkal kapcsolatos adatkezelések**

**Az adatkezelés céljai** az alábbiak:

* a tanfolyamra jelentkezők jelentkezéseinek bonyolítása a Fátrai Krisztina egyéni vállalkozása által nyújtott tanfolyamokra
* a jelentkezés továbbítása Fátrai Krisztina egyéni vállalkozása felé.

**Az adatkezelés jogalapja**

A Társaság a honlapon kéri a felhasználó hozzájárulását ahhoz, hogy a személyes adatait kezeli és továbbítja Fátrai Krisztina egyéni vállalkozása részére, így az adatkezelés jogalapja a GDPR 6. cikk (1) a) pontja.

Az **adatkezeléssel érintett személyes adatok kategóriáit** a Társaság által vezetett adatkezelési tevékenységek nyilvántartása részletesen tartalmazza.

A kezelt személyes adatokat a Társaság főszabály szerint elektronikus formában tárolja.

Az egyes adatkezelési tevékenységekkel kapcsolatban előirányzott **adattárolási határidők** az alábbiak:

* a tanfolyamra jelentkezéssel kapcsolatban kezelt személyes adatokat a Társaság a tanfolyam évének utolsó napjától számított 1 évig tárolja.

A Társaság a jelentkezők személyes adatait az alábbi címzettek részére továbbítja:

* a tanfolyamot tartó Fátrai Krisztina egyéni vállalkozó.

## **Schwarzkopf Professional tanfolyamokkal kapcsolatos adatkezelések**

**Az adatkezelés céljai** az alábbiak:

* a tanfolyamra jelentkezők jelentkezéseinek bonyolítása a Schwarzkopf Professional által szervezett és Fátrai Krisztina egyéni vállalkozása által nyújtott tanfolyamokra
* a jelentkezés továbbítása Fátrai Krisztina egyéni vállalkozása felé.

**Az adatkezelés jogalapja**

A Társaság a honlapon kéri a felhasználó hozzájárulását ahhoz, hogy a személyes adatait továbbítja Fátrai Krisztina egyéni vállalkozása részére, így az adatkezelés jogalapja a GDPR 6. cikk (1) a) pontja.

Az **adatkezeléssel érintett személyes adatok kategóriáit** a Társaság által vezetett adatkezelési tevékenységek nyilvántartása részletesen tartalmazza.

A kezelt személyes adatokat a Társaság főszabály szerint elektronikus formában tárolja.

Az egyes adatkezelési tevékenységekkel kapcsolatban előirányzott **adattárolási határidők** az alábbiak:

* a tanfolyamra jelentkezéssel kapcsolatban kezelt személyes adatokat a Társaság a tanfolyam évének utolsó napjától számított 1 évig tárolja.

A Társaság a jelentkezők személyes adatait az alábbi címzettek részére továbbítja:

* a tanfolyamot tartó Fátrai Krisztina egyéni vállalkozó.

## **A Társaság honlapjához kapcsolódó adatkezelések**

A Társaság működteti a <http://fatrai.hu/> honlapot, melyen lehetőség van kapcsolatba lépni a Társasággal, illetve tanfolyamokra jelentkezni.

Az **adatkezelés céljai** az alábbiak:

* a honlap működtetése, tanfolyamra jelentkezési lehetőség biztosítása az érintetteknek,
* munkavállalók és együttműködő partnerek feltüntetése a honlapon marketing célból.

**Az adatkezelés jogalapja**

A Társaság a honlapon kéri a felhasználó hozzájárulását ahhoz, hogy a felhasználó kérése nyomán kapcsolatba lépjen vele, így az adatkezelés jogalapja elsődlegesen a GDPR 6. cikk (1) a) pontja.

A Társaság kérte a munkavállalók és együttműködő partnerek hozzájárulását ahhoz, hogy a honlapon feltüntesse őket, így az adatkezelés jogalapja a GDPR 6. cikk (1) a) pontja.

Az **adatkezeléssel érintett személyes adatok kategóriáit** a Társaság által vezetett adatkezelési tevékenységek nyilvántartása részletesen tartalmazza.

A kezelt személyes adatokat a Társaság elektronikus formában tárolja.

Az egyes adatkezelési tevékenységekkel kapcsolatban előirányzott **adattárolási határidők** az alábbiak

* kapcsolatfelvétel esetén, tanfolyamra jelentkezés esetén a Társaság a személyes adatokat a kapcsolatfelvétel napjától számított 1 évig vagy az érintett hozzájárulásának visszavonásáig tárolja,
* a munkavállalók és együttműködő partnerek honlapra feltöltött adatait a Társaság mindaddig tárolja, amíg a honlap működik és a munkaviszony, vagy az együttműködési szerződés hatályban van, kivéve ha a munkavállaló vagy együttműködő partner visszavonja az adatkezeléshez adott hozzájárulását.

A Társaság az érintettek személyes adatait az alábbi címzettek (adatfeldolgozók) részére továbbíthatja:

* a honlap üzemeltetője.

## **Munkavállalókhoz kapcsolódó adatkezelések**

Az **adatkezelés céljai** az alábbiak:

* munkaviszony létesítése, munkaszerződés teljesítése, munkaviszony megszüntetése,
* munkabér fizetése munkavállaló részére, bérszámfejtés, munkaviszonnyal kapcsolatos bevallási kötelezettség teljesítése,
* munkaidő nyilvántartása,
* az egészséges és biztonságos munkavégzés feltételeinek biztosítása,
* munkavállaló megnevezése kapcsolattartóként szerződésekben, honlapon.

**Az adatkezelés jogalapja**

Az adatkezelés jogalapja elsődlegesen a GDPR 6. cikk (1) b) pontja, nevezeten a munkavállalóval kötött munkaszerződés teljesítése.

Az adatkezelés jogalapja továbbá a GDPR 6. cikk (1) c) pontja, a Társaságra vonatkozó, elsősorban a munka törvénykönyvében, az egyes adó jogszabályokban, valamint a munkavédelmi törvényben meghatározott jogi kötelezettség teljesítése.

A fentieken túl az adatkezelés jogalapja a GDPR 6. cikk (1) f) pontja, a Társaság jogi érdekeinek érvényesítése. Egyrészt a Társaság jogos érdeke, hogy a munkavállaló személyes adatait szűk körben a munkaviszony megszűnését követően is kezelje. Másrészt a Társaság jogos érdeke, hogy a munkavállalót harmadik személyekkel kötött szerződésekben, illetve a honlapján kapcsolattartóként feltüntesse a kapcsolattartás megkönnyítése érdekében.

Az **adatkezeléssel érintett személyes adatok kategóriáit** a Társaság által vezetett adatkezelési tevékenységek nyilvántartása részletesen tartalmazza.

A kezelt személyes adatokat a Társaság elektronikus formában és papír alapon is tárolja.

Az egyes adatkezelési tevékenységekkel kapcsolatban előirányzott **adattárolási határidők** az alábbiak

* a munkaviszony létesítésével, megszüntetésével kapcsolatos személyes adatokat a Társaság a munkaviszony megszűnésétől számított 50 évig tárolja,
* a munkabérfizetéssel, bárszámfejtéssel kapcsolatos adatokat a Társaság annak a naptári évnek az utolsó napjától számított 5 évig tárolja, amelyben az adóról bevallást, bejelentést kell tenni vagy az adót be kell fizetni,
* a munkaidő nyilvántartásával kapcsolatos adatokat a Társaság a tárgyhónapot követő hónap utolsó napjától számított 3 évig tárolja,
* az üzemorvosi vizsgálattal, a munkavállaló munkaköri alkalmasságával kapcsolatos adatokat a Társaság a munkaviszony megszűnésétől számított 5 évig tárolja,
* a munkavállaló kapcsolattartóként történő megnevezésével kapcsolatos személyes adatokat a Társaság addig tárolja, ameddig az adott szerződést tárolni kell a Számviteli tv. és más adó jogszabályok előírása szerint.

A Társaság a munkavállalók személyes adatait az alábbi címzettek (adatfeldolgozók) részére továbbíthatja:

* Nemzeti Adó- és Vámhivatal,
* a Társaság részére a bérszámfejtést végző társaság,
* a Társaság által megbízott üzemorvos.

## **Egyéb adatkezelési tevékenységek**

Az **adatkezelés céljai** az alábbiak:

* a FÁTRAI részére szolgáltatást nyújtó cégekkel történő kapcsolattartás, ennek érdekében a kapcsolattartó adatainak kezelése,
* a FÁTRAI részére szolgáltatást nyújtó természetes személyek adatainak kezelése,
* számlázás (számla kiállítása, befogadása), a számlák tárolása.

**Az adatkezelés jogalapja**

Az adatkezelés jogalapja elsődlegesen a GDPR 6. cikk (1) f) pontja, a Társaság jogos érdekeinek érvényesítése, figyelemmel arra, hogy a Társaság jogos érdeke, hogy a vele szerződő jogi személy kapcsolattartójának adatait kezelje a kapcsolattartás megkönnyítése érdekében.

Az adatkezelés jogalapja a természetes személy szolgáltatásnyújtókkal kötött szerződések esetén a GDPR 6. cikk (1) b) pontja, az érintettel kötött szerződés teljesítése.

A számlázással kapcsolatban az adatkezelés jogalapja a GDPR 6. cikk (1) c) pontja, a Társaságra vonatkozó, a Számviteli tv-ben ás más adó jogszabályokban meghatározott kötelezettség teljesítése.

Az **adatkezeléssel érintett személyes adatok kategóriáit** a Társaság által vezetett adatkezelési tevékenységek nyilvántartása részletesen tartalmazza.

A kezelt személyes adatokat a Társaság elektronikus formában és papír alapon is tárolja.

Az egyes adatkezelési tevékenységekkel kapcsolatban előirányzott **adattárolási határidők** az alábbiak

* a Társaság a személyes adatokat addig tárolja, amíg az adott szerződést, számlát a Számviteli tv. és más adójogszabályok rendelkezései szerint tárolni kell.

A Társaság az érintettek személyes adatait az alábbi címzettek (adatfeldolgozók) részére továbbíthatja:

* a Társaság részére a könyvelést, bérszámfejtést végző társaság.

# **Az érintettek jogai és a Társaság kötelezettségei az érintettek jogai érvényesítésének elősegítésével kapcsolatban**

## **Tájékoztatás és a személyes való hozzáférés**

A Társaság az alábbi tájékoztató kibocsátásával és hozzáférhetővé tételével teljesíti azon kötelezettségét, hogy az érintetteket tájékoztassa a GDPR 13. és 14. cikkében meghatározott tényekről és körülményekről:

* Honlap Adatvédelmi Tájékoztató

Míg a fenti tájékoztató általános információkat tartalmaz az adatkezelési tevékenységekről, minden érintett jogosult arra, hogy visszajelzést kapjon a Társaságtól arra vonatkozóan, hogy a személyes adatainak kezelése folyamatban van-e. Amennyiben az adott érintett személyes adatainak kezelése folyamatban van, az érintettet az alábbiakról kell tájékoztatni:

* az adatkezelés céljai,
* a kezelt személyes adatok kategóriái,
* azon címzettek kategóriái, akikkel a személyes adatokat közlik,
* a személyes adatok tárolásának tervezett időtartama,
* az érintett azon joga, hogy kérelmezheti a rá vonatkozó személyes adatok helyesbítését, törlését, az adatkezelés korlátozását és tiltakozhat a személyes adatainak kezelése ellen, továbbá, hogy panaszt nyújthat be a NAIH-nál,
* amennyiben a személyes adatot nem az érintettől gyűjtötték, a személyes adatok forrására vonatkozó elérhető információ,
* amennyiben a személyes adatot harmadik országbeli szervezethez továbbították, az adattovábbítás garanciái.

A Társaság az érintett kérésére az adatkezelés tárgyát képező személyes adatainak másolatát az érintett rendelkezésére bocsátja.

## **Helyesbítéshez való jog**

Amennyiben az érintettre vonatkozó személyes adat pontatlan vagy hiányos, az érintett kérheti a pontatlan személyes adatok helyesbítését és a hiányos személyes adat kiegészítését.

## **Törléshez való jog**

Az érintett jogosult arra, hogy személyes adatainak törlését kérje, amennyiben

* a személyes adatok kezelésére már nincs szükség abból a célból, amelyből azokat gyűjtötték vagy kezelték,
* az érintett visszavonja a hozzájárulását vagy tiltakozik az adatkezelés ellen és az adatkezelésnek nincs más jogalapja vagy nincs további jogszerű ok az adatkezelésre,
* a személyes adatot jogellenesen kezelték,
* a személyes adatot Uniós vagy magyar jogszabály alapján törölni kell.

## **Az adatkezelés korlátozásához való jog**

Az érintett kérheti a személyes adatai kezelésének a Társaság általi korlátozását, amennyiben

* vitatja a személyes adatok pontosságát arra az időtartamra, amely lehetővé teszi, hogy a Társaság ellenőrizze a személyes adatok pontosságát,
* az adatkezelés jogellenes, de az érintett ellenzi az adatok törlését,
* a Társaságnak már nincs szüksége a személyes adatokra, de az érintett igényli azokat jogi igényei előterjesztéséhez, érvényesítéséhez vagy védelméhez,
* az érintett tiltakozott az adatkezelés ellen arra az időtartamra, amíg megállapításra kerül, hogy a Társaság jogos érdekei elsőbbséget élveznek-e az érintett jogos érdekeivel szemben.

Amennyiben az érintett kérte a személyes adatai kezelésének korlátozását, az adatokat a tárolás kivételével csak az érintett hozzájárulásával vagy jogi igények előterjesztéséhez, érvényesítéséhez vagy védelméhez lehet kezelni.

## **Tiltakozáshoz való jog, a hozzájárulás visszavonása**

Az érintett bármikor tiltakozhat a személyes adatainak kezelése ellen, amennyiben annak jogalapja a Társaság jogos érdeke. A Társaság ebben az esetben nem kezelheti tovább az adatokat, kivéve ha bizonyítja, hogy a Társaság jogos érdekei elsőbbséget élveznek az érintett jogos érdekeivel szemben.

Amennyiben az adatkezelés jogalapja az érintett hozzájárulása, az érintett jogosult arra, hogy a hozzájárulását bármikor visszavonja. Ebben az esetben az adatot törölni kell, kivéve ha az adatkezelésnek más jogalapja is lehet.

## **A Társaság kötelezettségei**

A munkavállaló, aki az érintett megkeresését megkapja, köteles azt haladéktalanul, de legkésőbb az átvételtől számított 2 munkanapon belül továbbítani az Ügyvezetőnek.

Az Ügyvezető megvizsgálja a kérelmet és legkésőbb a kérelem beérkezésétől számított 1 hónapon belül tájékoztatja az érintettet a kérelme nyomán hozott intézkedésekről. Szükség esetén (különösen ha a kérelem összetett) a fenti határidő további 2 hónappal meghosszabbítható, a határidő meghosszabbításáról a Társaság tájékoztatja az érintettet.

Amennyiben a Társaság nem tesz intézkedéseket az érintett kérelme nyomán, a kérelem beérkezésétől számított 1 hónapon belül értesíti az érintettet a döntéséről és arról, hogy panaszt nyújthat be a NAIH-nál és élhet bírósági jogorvoslati jogával.

Az érintett kérelme nyomán adott tájékoztatást és tett intézkedéseket a Társaság díjmentesen biztosítja. A Társaság azonban ésszerű díjat (pl. adminisztratív költség) számíthat fel vagy megtagadhatja a kérelem alapján történő intézkedést, ha az érintett kérelme megalapozatlan vagy túlzó (pl. ismétlődő jellege miatt).

A Társaság 15 napon belül tájékoztatja az érintett helyesbítés, törlés vagy az adatkezelés korlátozása iránti kérelméről azokat a címzetteket, akiknek továbbította az érintett személyes adatait, kivéve ha ez lehetetlen vagy aránytalan erőfeszítéssel járna.

# **Adatvédelmi incidensek kezelése**

Adatvédelmi incidens a biztonság olyan sérülése, amely a Társaság által kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

Az adatvédelmi incidenseknek – természete alapján – az alábbi 3 alaptípusa van:

|  |  |  |
| --- | --- | --- |
| **Típus** | **Leírás** | **Példa** |
| Bizalmassági incidens | az adatot arra nem jogosult személlyel közölték vagy ilyen személy az adathoz hozzáfér | egy hackertámadás következményeként a Társaság ügyféllistáját felteszik egy nyilvánosan elérhető honlapra |
| Sértetlenségi incidens | a személyes adatot véletlenül vagy jogosulatlanul megváltoztatták | a munkavállalók bérszámfejtéssel kapcsolatos adatait vagy munkaidőnyilvántartását jogosulatlanul megváltoztatják |
| Rendelkezésre állási incidens | a személyes adathoz nem lehet hozzá férni vagy az megsemmisült | a szerver, amelyen a személyes adatokat tárolják, nem elérhető  |

Adatvédelmi incidenshez vezethetnek különösen, de nem kizárólagosan az alábbiak:

* olyan eszköz (pl. laptop, USB stick, papír alapú irat) elvesztése vagy eltulajdonítása, amelyen személyes adatokat tárolnak,
* informatikai rendszereken tárolt személyes adatokhoz történő jogosulatlan hozzáférés vagy ezek jogosulatlan felhasználása,
* a Társaság IT rendszereihez történő jogosulatlan hozzáférés megkísérlése, abban az esetben is, ha a kísérlet eredménytelen,
* hackertámadás,
* emberi hiba (pl. személyes adat olyan személy tudomására hozatala, aki azt nem jogosult megismerni)

Az a munkavállaló, aki a Társaság adatait (ide értve a személyes adatokat) kezeli, felelős azért, hogy a lehetséges vagy tényleges adatvédelmi incidenst késedelem nélkül, de legkésőbb a tudomására jutástól számított 24 órán belül bejelentse az Ügyvezetőnek.

Az Ügyvezető először megvizsgálja, hogy az adatvédelmi incidens folyamatban van-e. Amennyiben megállapítja, hogy az adatvédelmi incidens folyamatos, haladéktalanul megteszi azokat az intézkedéseket, amelyek az adatvédelmi incidens következményeinek enyhítéséhez szükségesek.

Eközben az Ügyvezető előzetes vizsgálatot végez, hogy megállapítsa az adatvédelmi incidens súlyosságát. Az adatvédelmi incidenst annak súlyossága alapján az alábbi 3 csoport valamelyikébe besorolja:

|  |  |  |
| --- | --- | --- |
| **Besorolás** | **Jellemzők** | **Intézkedés** |
| **Súlyos incidens** | * nagyszámú személyes adat (több mint 50 adatsor) érintett, köztük érzékeny adatok vagy olyan adatok, amelyek alkalmasak személyazonossággal visszaélés elkövetésére,
* nagyszámú adatalany (több mint 50) érintett,
* külső, harmadik személyek személyes adata érintett,
* jelentős vagy visszafordíthatatlan következményekkel jár (pl. az adat pótolhatatlan)

Példa: egy hackertámadás minden adatot töröl a Társaság szerveréről | az incidenst nyilvántartásba kell vennibe kell jelenteni a NAIH-nakértesíteni kell az érintetteket |
| **Jelentős incidens** | * jelentős számú személyes adat (több mint 20 adatsor) érintett, köztük érzékeny adatok vagy olyan adatok, amelyek alkalmasak személyazonossággal visszaélés elkövetésére,
* jelentős számú adatalany (több mint 20) érintett,
* külső, harmadik személyek személyes adata is érintett,
* az érintett személyek számára jelentős kényelmetlenséggel jár

Példa: rossz címzettnek küldött e-mail, amely tartalmazza az adott tanfolyamra jelentkező összes személy személyes adatait | az incidenst nyilvántartásba kell vennibe kell jelenteni a NAIH-nakértesíteni kell az érintetteket |
| **Jelentéktelen incidens** | * érzékeny személyes adat nem érintett és csak kis számú személyes adat (20 adatsornál kevesebb) érintettm
* kis számú adatalany érintett (20 alatt)
* külső harmadik személy személyes adata nem érintett
* alacsony a kockázata annak, hogy az érintettek kényelmetlenséget szenvednek el, vagy a kényelmetlenség jelentéktelen, az adat nem egyedi (pótolható)
* a Társaság kockázata alacsony

Példa: rossz címzettnek küldött e-mail, amely egy munkavállaló nevét tartalmazza | az incidenst nyilvántartásba kell venni |

A Társaság az adatvédelmi incidensekről nyilvántartást vezet. A nyilvántartás mintája a jelen Szabályzat 6. sz. melléklete.

Az Ügyvezető minden adatvédelmi incidenst bejegyez az incidens nyilvántartásba. Amennyiben az adatvédelmi incidenst Súlyos vagy Jelentős Incidensnek minősíti, az Ügyvezető a tudomására jutástól számított 72 órán belül bejelenti a NAIH-nak. A bejelentés az alábbi információkat tartalmazza:

* az adatvédelmi incidens jellege (természete), beleértve az érintettek kategóriái és hozzávetőleges száma, az incidenssel érintett adatok kategóriái és hozzávetőleges száma,
* a NAIH részére további tájékoztatást nyújtó kapcsolattartó személy nevét és kapcsolattartási adatait,
* az adatvédelmi incidens lehetséges következményei,
* az adatvédelmi incidenssel kapcsolatban tett intézkedések (az incidens esetleges hátrányos következményeinek enyhítését célzó intézkedések)

Amennyiben az adatvédelmi incidenst Súlyos vagy Jelentős Incidensnek minősíti, az Ügyvezető intézkedéseket tesz az érintettek tájékoztatása érdekében. Az érintettet tájékoztatni kell az incidens jellegéről, a kapcsolattartó személy nevéről és kapcsolattartási adatairól, az incidens lehetséges következményeiről és az incidenssel kapcsolatban tett intézkedésekről. Az érintettet nem kell egyedileg tájékoztatni, ha

* a Társaság megfelelő technikai és szervezési védelmi intézkedéseket hajtott végre,
* a Társaság olyan további intézkedéseket tett, amelyek biztosítják, hogy az érintett jogaira és szabadságaira jelentett kockázat a továbbiakban valószínűsíthetően nem valósul meg,
* a tájékoztatás aránytalan erőfeszítéssel járna, ebben az esetben érintettet nyilvánosan közzétett információk útján kell tájékoztatni.

# **Záró rendelkezések**

Amennyiben jelen Szabályzat bizonyos kérdéseket nem szabályoz vagy azokban nem ad eligazítást, a Társaság a magyar jog alapján dönt, különösen elsődlegesen a GDPR, másodlagosan az Info tv. alapján.

Elfogadta és jóváhagyta a Fátrai Stílus Kft. ügyvezetője.

Kelt.: Budapest, 2020. január 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Fátrai Stílus Kft.**

Képv.: Fátrai Krisztina ügyvezető

**Mellékletek:**

* 1. sz. melléklet: Adatkezelési tevékenységek nyilvántartása minta
* 2. sz. melléklet: Adatfeldolgozói nyilvántartás minta
* 3. sz. melléklet Címzettek listája
* 4. sz. melléklet: Érdekmérlegelési tesztek eredménye
* 5. sz. melléklet: Adattovábbítási nyilvántartás minta
* 6. sz. melléklet: Incidens nyilvántartás minta
1. **sz. melléklet – Adatkezelési tevékenységek nyilvántartása minta**

|  |
| --- |
| **Sorszám** |
| **Adatkezelési tevékenység leírása** |
| **Adatkezelő neve** |
| **Adatkezelő elérhetősége** |
| **Adatkezelő képviselője** |
| **Adatkezelő képviselőjének elérhetősége** |
| **Közös adatkezelő** |
| **Közös adatkezelő elérhetősége** |
| **Adatkezelés célja** |
| **Érintettek kategóriái** |
| **Kezelt személyes adatok kategóriái** |
| **Adatkezelés jogalapja** |
| **Címzettek kategóriái** |
| **Adatfeldolgozó neve / elérhetősége** |
| **3. országba továbbítás esetén címzett** |
| **3. országba továbbítás garanciája** |
| **Adattárolás tervezett határideje** |
| **Adatbiztonsági intézkedések leírása** |
| **Adattárolás formája** |

1. **sz. melléklet – Adatfeldolgozói tevékenységek nyilvántartása minta**

|  |
| --- |
| **Sorszám** |
| **Adatkezelési tevékenység leírása** |
| **Adatfeldolgozó neve** |
| **Adatfeldolgozó elérhetősége** |
| **Adatfeldolgozó képviselője** |
| **Adatfeldolgozó képviselőjének elérhetősége** |
| **Adatkezelő neve** |
| **Adatkezelő elérhetősége** |
| **Adatkezelő képviselője (ha van, az adatvédelmi tisztviselő) neve** |
| **Adatkezelő képviselőjének (ha van, az adatvédelmi tisztviselő) elérhetősége** |
| **Kezelt személyes adatok kategóriái** |
| **Címzettek kategóriái** |
| **További adatfeldolgozó** |
| **3. országba továbbítás, a továbbítás garanciái** |
| **Adatbiztonsági intézkedések leírása** |

1. **sz. melléklet – Címzettek listája**

|  |  |
| --- | --- |
| **Címzett jellege (harmadik személy /adatfeldolgozó)** | **Címzett megnevezése** |
| Adatfeldolgozó | könyvelést, bérszámfejtést végző cég neve, székhelye |
| Adatfeldolgozó | üzemorvos neve, címe |
| Adatfeldolgozó | fodrász vállalkozó neve, címe |
| Adatfeldolgozó | fodrász vállalkozó neve, címe |
| Adatfeldolgozó | honlap üzemeltető neve, címe |
| Adatfeldolgozó |  |
| Adatfeldolgozó |  |
| Harmadik személy | Nemzeti Adó-és Vámhivatal |
| Harmadik személy | Számlavezető bank |

1. **Sz. melléklet – Érdekmérlegelési tesztek eredménye**

|  |
| --- |
| **munkavállaló személyes adatainak kezelése a munkaviszony megszűnése után** |
| **a társaság jogos érdekének azonosítása** |
| Mi az adatkezelés célja? | A munkavállaló nyugdíj megállapításával kapcsolatos személyes adatainak (azt ezeket tartalmazó okiratoknak) a tárolása szükséges lehet a munkavállaló nyugdíjának megállapításához. A nyugdíjszervek e körben tájékoztatást kérhetnek a Társaságtól. |
| Az adatkezelés szükséges a Társaság egy vagy több szervezeti céljának eléréséhez? | Az adatkezelés szükséges ahhoz, hogy a Társaság eleget tudjon tenni a nyugdíjszerv felhívásának. |
| Az adatkezelés szükséges egy harmadik személy egy vagy több céljának eléréséhez? | Nem |
| A GDPR, vagy más magyar jogszabály kifejezetten nevesíti az adatkezelési tevékenységet, mint jogszerű tevékenységet azzal a feltétellel, hogy az adatkezelő elvégzi az érdekmérlegelési tesztet és annak eredménye az adatkezelőre nézve pozitív? | Nem, de a Levéltári törvényből és a Társadalombiztosítási nyugellátásról szóló törvényből levezethető az adatok tárolásának szükségessége. |
| **Szükségességi teszt** |
| Miért fontos az adatkezelési tevékenység a Társaságnak? | Az adatkezelési tevékenység azért fontos a Társaságnak, hogy adott esetben teljesíteni tudja a nyugdíjszervek felhívásait és ily módon elkerülje a tájékoztatás elmaradása miatt alkalmazandó közigazgatási bírságot.  |
| Miért fontos az adatkezelési tevékenység más személyeknek, akikkel az adatokat közlik, amennyiben van ilyen? | Nem alkalmazandó |
| Van más módja annak, hogy a Társaság elérje az adatkezelés célját? | Nincs |
| **arányossági teszt** |
| Az adatalany számíthat arra, hogy a Társaság az adott adatkezelési tevékenységet végzi? | Igen, a (volt) munkavállaló számít arra, hogy a Társaság a munkaviszony megszűnését követően is tárol róla adatokat. Erről a munkavállalókat a Társaság tájékoztatja. |
| Az adatkezelés hozzáadott értéket teremt a magánszemély által használt termékkel vagy igénybevett szolgáltatással kapcsolatban? | Nem |
| Az adatkezelés valószínűsíthetően hátrányosan befolyásolja az érintett jogait? | Nem |
| Az adatkezelés valószínűsíthetően indokolatlan hátrányt vagy sérelmet okoz az érintett számára? | Nem |
| Sérelmes lenne a Társaság számára, ha az adatkezelési tevékenységet nem végezhetné? | Igen, figyelemmel arra, hogy amennyiben a Társaság nem tud eleget tenni a nyugdíjszervek felhívásainak, úgy vele szemben szankciók (pl. közigazgatási bírság) alkalmazható. |
| Sérelmes lenne harmadik személy számára, ha a Társaság nem végezné az adatkezelési tevékenységet? | Nem |
| Az adatkezelés az érintett érdekében áll, akinek a személyes adatait kezeli a Társaság? | Igen, hiszen a (volt) munkavállaló érdeke, hogy a nyugdíját megfelelően megállapítsák |
| Az érintett jogos érdekei ellentétesek a Társaság adatkezeléssel kapcsolatos jogos érdekeivel? | Nem ellentétesek a felek érdekei. |
| Milyen kapcsolat van az érintett és a Társaság között? | Az érintett a Társaság (volt) munkavállalója |
| Milyen a kezelt személyes adat jellege? A GDPR szerinti különleges adatkategóriának számít? | Név, lakcím, születési hely és idő, anyja neve, állampolgárság, adóazonosító jel, TAJ szám, munkakör megnevezése, FEOR száma, munkaviszony kezdete (megszűnés napja), munkabér, munkavállaló legmagasabb iskolai végzettsége (az ezt igazoló okirat száma, oktatási intézmény megnevezése, végzettség megnevezése |
| Létezik kétoldalú kapcsolat a Társaság és az érintett között? Ha igen, mennyire szoros ez a kapcsolat? | Az érintett a Társaság (volt) munkavállalója |
| Az adatkezelés korlátozhatja vagy sértheti az érintett jogait? | Nem valószínű |
| A személyes adatot közvetlenül az érintettől gyűjtötték vagy mástól? | Igen |
| Van (hatalmi) egyensúly eltolódás a Társaság és az érintett között? | Részben, ami a munkaviszonyban a munkáltató és a munkavállaló közötti alá-fölérendeltségi viszonyból adódik |
| Valószínűsítető, hogy az érintett számít arra, hogy a személyes adatait az adott célra felhasználják? | Igen, a (volt) munkavállaló számít arra, hogy a Társaság a munkaviszony megszűnését követően is tárol róla adatokat. Erről a munkavállalókat a Társaság tájékoztatja |
| Az adatkezelés tekinthető tolakodó jellegűnek vagy aránytalannak? Így különösen, az érintett tolakodó jellegűnek vagy aránytalannak tekintheti az adatkezelést figyelembe véve a felek viszonyát is? | Nem |
| Az érintettet tájékoztatják az adatkezelésről és amennyiben igen, milyen módon? Az adatkezelési tájékoztató egyértelműen és tisztán informálja az érintettet az adatkezelés céljáról? | Igen, a Társaság tájékoztatja a munkavállalókat |
| Az érintett, akinek a személyes adatait kezelik, ellenőrizheti az adatkezelést és könnyen / egyszerűen tiltakozhat az adatkezelés ellen? | Igen, az érintettet tájékoztatják a tiltakozás lehetőségéről. |
| Az adatkezelés terjedelme módosítható vagy csökkenthető annak érdekében, hogy az adatkezeléssel járó kockázatokat csökkentsék? | Nem |
| **biztosítékok** |
| A Társaság számos szervezési és technikai intézkedéssel biztosítja az érintett személyes adatainak megfelelő védelmét. A Társaság megfelelő adatbiztonsági intézkedésekkel (korlátozott hozzáféréssel, fizikai és informatikai védelemmel) védi a személyes adatokat. |
| **eredmény** |
| **A fentiek alapján a Társaság megállapítja, hogy az adatkezelés szükséges a Társaság jogos érdekeinek érvényesítéséhez, mellyel szemben nem élveznek elsőbbséget az érintett személyes adatok védelmével kapcsolatos érdekei, illetve alapvető jogai.** |
| **jóváhagyta: Fátrai Krisztina ügyvezető****kelt.:** Budapest, 2018. május 25.**aláírás:** ……………………………………………….. |
| **szerződéses partner kapcsolattartója adainak kezelése** |
| **a társaság jogos érdekének azonosítása** |
| Mi az adatkezelés célja? | Az adatkezelés célja, hogy a Társaság harmadik személyekkel kötött szerződéseiben a másik fél kapcsolattartót nevezzen meg a kapcsolattartás megkönnyítése érdekében. |
| Az adatkezelés szükséges a Társaság egy vagy több szervezeti céljának eléréséhez? | Az adatkezelés szükséges ahhoz, hogy elősegítse a Társaság hatékony kommunikációját szerződéses partnereivel |
| Az adatkezelés szükséges egy harmadik személy egy vagy több céljának eléréséhez? | Igen, a szerződéses partner hatékonyabban kommunikálhat a Társasággal. |
| A GDPR, vagy más magyar jogszabály kifejezetten nevesíti az adatkezelési tevékenységet, mint jogszerű tevékenységet azzal a feltétellel, hogy az adatkezelő elvégzi az érdekmérlegelési tesztet és annak eredménye az adatkezelőre nézve pozitív? | Nem |
| **Szükségességi teszt** |
| Miért fontos az adatkezelési tevékenység a Társaságnak? | Az adatkezelési tevékenység azért fontos a Társaságnak, hogy biztosítsa a hatékony és gyors kommunikációt a szerződéses partnerivel.  |
| Miért fontos az adatkezelési tevékenység más személyeknek, akikkel az adatokat közlik, amennyiben van ilyen? | A szerződéses partner hatékonyabban kommunikálhat a Társasággal. |
| Van más módja annak, hogy a Társaság elérje az adatkezelés célját? | Nincs |
| **arányossági teszt** |
| Az adatalany számíthat arra, hogy a Társaság az adott adatkezelési tevékenységet végzi? | Igen, a Társaság kifejezetten felhívja a szerződéses partner figyelmét, hogy tájékoztassa az érintettet az adatkezelésről |
| Az adatkezelés hozzáadott értéket teremt a magánszemély által használt termékkel vagy igénybevett szolgáltatással kapcsolatban? | Nem |
| Az adatkezelés valószínűsíthetően hátrányosan befolyásolja az érintett jogait? | Nem |
| Az adatkezelés valószínűsíthetően indokolatlan hátrányt vagy sérelmet okoz az érintett számára? | Nem |
| Sérelmes lenne a Társaság számára, ha az adatkezelési tevékenységet nem végezhetné? | Igen, életszerűtlen ugyanis az, hogy minden kommunikációt a szerződéses partner képviselőjéhez csatornázzanak be. |
| Sérelmes lenne harmadik személy számára, ha a Társaság nem végezné az adatkezelési tevékenységet? | Igen, a szerződéses partnerek számára megnehezítené a kapcsolattartást. |
| Az adatkezelés az érintett érdekében áll, akinek a személyes adatait kezeli a Társaság? | Nem |
| Az érintett jogos érdekei ellentétesek a Társaság adatkezeléssel kapcsolatos jogos érdekeivel? | Nem ellentétesek a felek érdekei. |
| Milyen kapcsolat van az érintett és a Társaság között? | Az érintett a Társaság szerződéses partneréhez kötődő személy (feltehetően munkavállaló) |
| Milyen a kezelt személyes adat jellege? A GDPR szerinti különleges adatkategóriának számít? | Név, e-mail cím, telefonszám |
| Létezik kétoldalú kapcsolat a Társaság és az érintett között? Ha igen, mennyire szoros ez a kapcsolat? | Nincs |
| Az adatkezelés korlátozhatja vagy sértheti az érintett jogait? | Nem valószínű |
| A személyes adatot közvetlenül az érintettől gyűjtötték vagy mástól? | Nem, a szerződéses partnertől gyűjti a Társaság az adatot |
| Van (hatalmi) egyensúly eltolódás a Társaság és az érintett között? | Nincs |
| Valószínűsítető, hogy az érintett számít arra, hogy a személyes adatait az adott célra felhasználják? | Igen |
| Az adatkezelés tekinthető tolakodó jellegűnek vagy aránytalannak? Így különösen, az érintett tolakodó jellegűnek vagy aránytalannak tekintheti az adatkezelést figyelembe véve a felek viszonyát is? | Nem |
| Az érintettet tájékoztatják az adatkezelésről és amennyiben igen, milyen módon? Az adatkezelési tájékoztató egyértelműen és tisztán informálja az érintettet az adatkezelés céljáról? | Igen, a Társaság kifejezetten felhívja a szerződéses partner figyelmét, hogy tájékoztassa az érintettet az adatkezelésről |
| Az érintett, akinek a személyes adatait kezelik, ellenőrizheti az adatkezelést és könnyen / egyszerűen tiltakozhat az adatkezelés ellen? | Igen, bár tény, hogy korlátozottabb mértékben |
| Az adatkezelés terjedelme módosítható vagy csökkenthető annak érdekében, hogy az adatkezeléssel járó kockázatokat csökkentsék? | Nem |
| **biztosítékok** |
| A Társaság számos szervezési és technikai intézkedéssel biztosítja az érintett személyes adatainak megfelelő védelmét. A Társaság megfelelő adatbiztonsági intézkedésekkel (korlátozott hozzáféréssel, fizikai és informatikai védelemmel) védi a személyes adatokat. |
| **eredmény** |
| **A fentiek alapján a Társaság megállapítja, hogy az adatkezelés szükséges a Társaság jogos érdekeinek érvényesítéséhez, mellyel szemben nem élveznek elsőbbséget az érintett személyes adatok védelmével kapcsolatos érdekei, illetve alapvető jogai.** |
| **jóváhagyta: Fátrai Krisztina ügyvezető****kelt.:** Budapest, 2018. május 25.**aláírás:** ……………………………………………….. |

1. **sz. melléklet – Adattovábbítási nyilvántartás minta**

|  |
| --- |
| **Sorszám** |
| **Kapcsolódó adatkezelési folyamat** |
| **Adattovábbítás címzettje** |
| **Adattovábbítás jogalapja** |
| **Átadott személyes adat** |
| **Adattovábbítás időpontja** |
| **Adattovábbítás módja** |

1. **sz. melléklet – incidens nyilvántartás minta**

|  |
| --- |
| **Sorszám** |
| **Incidens (észlelésének) időpontja** |
| **Incidens jellege** |
| **Incidens besorolása** |
| **Incidens leírása (tények)** |
| **Incidens következményei** |
| **Incidens orvoslására tett intézkedések** |
| **NAIH részére bejelentés** |
| **NAIH bejelentés időpontja** |
| **Ha nem jelentették be NAIH-nak, ennek indokolása** |
| **Érintettek tájékoztatása** |
| **Érintettek tájékoztatásának időpontja** |
| **Érintettek tájékoztatásának módja** |
| **Ha nem tájékoztatták az érintetteket, ennek indokolása** |